text: Se med i julen: Kaffe med Kurt kommer på besøg igen
  22 december 2015 kl. 14.15
  Kaffe med Kurt på genvisit hos nogle af de mennesker, der i tidens løb har haft besøg af Kurt Leth. Se med i juledagene og omkring nytår.
  Kaffe med Kurt er på genvisit hos nogle af de mange mennesker, der i tidens løb har deltaget i programrækken.
  Allerede tirsdag aften kl. 19.55 besøger Kurt Leth følgende tre skæbner fra det syd- og sønderjyske:
  Jimmy Knigge fra Nr. Nebel i Vestjylland mistede sit ene ben, fordi han ikke kunne tåle blækket i de tatoveringer, hans krop blev overdækket af som yngre.
  Ingolf Nielsen – pensioneret maskinmester fra Kolding - drog jorden rundt som skipper i sin egen båd. Sagde for en stund farvel til sin familie og var væk i et par år. Nu er han hjemme igen.
  Jette Damgaard – den vestjyske kvinde blev snydt af et væld af mænd med blandt andet ægteskabstilbud. Hun røg fra det ene forhold til det andet. I dag har Jette fundet lykken sammen med Keld.
  Onsdag den 23. december sendes andet afsnit af Kaffe med Kurt - Retro. Her besøger vi følgende tre fra landsdelen:
  Vi møder orienteringsløberen Maja Alm – den sønderjyske kvinde med tre VM-medaljer i år. Hun betegnes som verdens dygtigste i sin idræt.
  Ole Bøgelund fra Vojens mistede sin kone til en morder. Hvordan går det Ole i dag?
  Og vi får et gensyn med den unge krofatter med Sønder Bjert Kro Rasmus Vemmelund.
  Sådan sendes udsendelserne på TV SYD+ i de følgende dage:
  Kaffe med Kurt - Retro 1:2
  Tirsdag den 22. december kl. 19.55
  Onsdag den 23. december kl. 19.00
  Fredag den 25. december kl. 17.30
  Søndag den 3. januar kl. 11.15
  Kaffe med Kurt - Retro 2:2
  Onsdag den 23. december kl. 19.55
  Fredag den 25. december kl. 18.20
  Søndag den 3. januar kl. 11.45
  Udsendelserne kan også ses på TVSYD.dk.
  